<< Csütörtökön security meetup! | A Lookup transzformáció egy kevésbé triviális tulajdonsága (lOoKuP) >>
Láttatok már magyar wok-ot? Neeem? Dehogynem :) Sokfelé csak tárcsának hívják. Igen, amiből egy traktor szokott maga után húzni vagy huszat, ugyanaz az anyag... :) No hát, aki meg szeretné nézni, mennyire porhanyósra-zamatosra át tud sülni rajta egy bepácolt hússzelet, esetleg enne hozzá valamilyen salátát, koviubit, friss kenyeret, az jobb, ha eljön a vasárnapi tárcsás sütögetésre! :) Sőt, hozd a családot is: a gyerekeknek elég nagy tér jut a szaladgálásra!
Hogy hol lesz? Itt: 47.342876, 19.052192. Ha GPS nélkül jössz, akkor irány Szigetszentmiklós, és keresd meg a Bíró Lajos utca 2-t, ott találsz egy tisztességes méretű hát... parkolót, azt ugyan nem, de placcot.
Tömegközlekedőknek: a ráckevei HÉV Szigetszentmiklós megállójában kell leszállni, fordulj az addigi menetirány szerint balra, le a lépcsőkön, végig a Május 1. sétányon (100 m), kicsit balra, be a nemlétező kapun, és így is ebbe a "parkolóba" juthattok.
A parkoló után ki a Duna-partra (10 m) egy újabb nemlétező kapun, jobbra fordulni, és egyenesen a pavilonig, ami cirka 50 méternyire lesz onnan.
(Lehet, hogy lesz némi zápor, 1 mm-t mond, de ennyit rizikót szerintem tudunk vállalni.)
Na még egyszer: 2013. április 28., délelőtt 11 óra, (47.342876, 19.052192).
Gyertek ki családostól - és majd otthon is elhiszik, hogy tényleg létezik a többi SQL-es figura, akikkel este szoktál összejárni :))
[Ezúton szeretnék köszönetet mondani szponzorunknak, Zsolti bácsinak, aki a tárcsát, a tüzelőanyagot és a többi kelléket biztosítja!]
Legyetek szívesek bejelentkezni a meetup site-on: www.meetup.com/HUG-MSSQL/events/115735962!
Újra SQL-es sütögetés a Duna partjánA magyar wok újra felizzik!Előadás a SQL Server 2012 BI újdonságairólPeter Myers mai előadásába sok mindent kellett besűríteni. Elég komoly v...Futó sorszám osztása SSIS-szelA mai segélyhívás gyorsan le lett zárva :) Konzervmegoldás a TechNet Gallery-n.
2013.04.23. 15:05:08 #
Csak jelezném, hogy a meetup-os link elírásra került A helyes http://www.meetup.com/HUG-MSSQL/events/115735962/
2013.04.28. 8:34:47 #